क्रिसमस डे पर चर्चों में हुई विशेष प्रार्थना सभा
जिलेभरमें शुक्रवार को क्रिसमस डे मनाया गया। इस अवसर पर सुबह चर्चों में विशेष प्रार्थना सभा हुई। प्रार्थना सभा में लोगों ने परिवार सहित भाग लिया। प्रार्थना सभा में भाग लेने के लिए लोग नए कपड़े पहनकर पहुंचे। इस अवसर पर चर्चों को आकर्षक ढंग से सजाया गया। घरों में भी पकवान बनाए गए।
सेंट एंड्रयूज चर्च में फादर राजेश मेकवान ने प्रार्थना कराई। इस अवसर पर उन्होंने कहा कि प्रभु यीशु ने शांति प्रेम अमीरी गरीबी के अंतर मिटाने का संदेश दिया। इंसान को गरीबों की मदद करनी चाहिए। इस अवसर पर एक बच्चे का नामकरण संस्कार भी हुआ। कार्यक्रम में उपस्थित लोगों ने एकल सामूहिक रूप से क्रिसमस के गीत गाए। प्रार्थना सभा के बाद केट काटा गया और लोगों ने एक-दूसरे को क्रिसमस की बधाई दी। कार्यक्रम में मौजूद लोगों ने प्रभु यीशु की सजाई गई चरनी की झांकी के समक्ष मोमबत्ती जलाई। मोमबत्ती जलाने के लिए दिनभर चर्च में लोगों का तांता लगा रहा। चर्च के बाहर मोमबत्ती बेचने वालों की अस्थाई स्टॉल लगी हुई थी। चर्च में चाइल्ड लाइन की ओर से निर्वाणवन फाउंडेशन द्वारा संचालित स्कूल के बच्चों द्वारा बनाए गए चित्रों की प्रदर्शनी लगाई गई। स्कूल के बच्चे भी क्रिसमस डे सेलिब्रेशन के लिए चर्च पहुंचे। इधर, केडलगंज स्थित होली फैमिली चर्च में सुबह आयोजित विशेष प्रार्थना सभा में फादर किशोर ने संदेश में कहा कि प्रभु यीशु के धरा पर आने से इंसान को नई पहचान मिली। प्रभु यीशु ने चरनी में जन्म लेकर समाज में व्याप्त भेदभाव को समाप्त करने का संदेश दिया। प्रभु यीशु ने लोगों से कहा कि यह मेरा शरीर तुम्हारे लिए बलि चढ़ाया जाएगा। प्रार्थना सभा की समाप्ति पर लोगों ने एक-दूसरे को क्रिसमस की बधाई दी। इस अवसर पर बच्चों को मिठाई बांटी गई। अन्य समुदायों के लोग भी मदर टेरेसा होम पहुंचे और वहां रहने वाले बच्चों को उपहार, मिठाई वस्त्र दिए। चर्च में आने वाले लोगों ने मोमबत्ती जलाई। इधर, इसाई समुदाय के परिवारों में दिनभर उत्सव का माहौल रहा। घरों में भी केक काटा गया। पकवान बनाए गए।
वामा क्लब ने मनाया क्रिसमस डे
अलवर.वामा क्लब की ओर से क्रिसमस डे मनाया गया। इस अवसर पर गेम्स का आयोजन हुआ। सांता ने कार्यक्रम में उपस्थित लोगों को उपहार और चॉकलेट बांटी। कार्यक्रम में शामिल सदस्य लाल और सफेद साड़ी पहने हुई थी। क्लब अध्यक्ष गायत्री डाटा, मीनू मित्तल, सोनू गुप्ता, बबीता कट्टा पूनम अरोड़ा सहित अन्य सदस्य उपस्थित थी।
अलवर. क्रिसमस डे पर प्रस्तुति देते माउंट लिटरा जी स्कूल के बच्चे।
अलवर. जिग्सा अबेकस क्लासेज में क्रिसमस डे मनाते बच्चे।
अलवर. क्रिसमस पर केडलगंज स्थित होली फैमिली चर्च में सजी झांकी देखते बच्चे।
अलवर. शुक्रवार को चर्च रोड स्थित सेंट एंड्रयूज चर्च में क्रिसमस पर सजी झांकी।
अलवर| माउंटलिटरा जी ओम आर्य जीनियस एकेडमी स्कूल में शुक्रवार को क्रिसमस डे मनाया गया। इस अवसर पर सांस्कृतिक कार्यक्रम और कार्निवाल का आयोजन हुआ। माउंट लिटरा जी स्कूल में कार्निवाल का आयोजन हुआ। इस अवस पर आयोजित सांस्कृतिक कार्यक्रम में बच्चों ने नृत्यों की प्रस्तुति दी। कई बच्चों ने सांता क्लॉज का रूप धारण कर नृत्य की प्रस्तुति दी। विभिन्न प्रतियोगिता का आयोजन हुआ। विद्यार्थियों अपने क्लास रूमो का आकर्षक ढंग से सजाए। कार्यक्रम के अंत में विद्यार्थियों को चॉकलेट, टॉफी उपहार बांटे। कार्यक्रम की मुख्य अतिथि पीएनबी की मार्केटिंग मैनेजर आशा जैन थी। विद्यालय प्रधानाचार्य डॉ. सरिता वी सिंह ने विद्यार्थियों और अध्यापकों को क्रिसमस की बधाई दी। इधर ओम आर्य जीनियस एकेडमी स्कूल में क्रिसमस डे पर आयोजित कार्यक्रम का आकर्षण का केंद्र सांता क्लॉज का रूप धारण करके आए विद्यार्थी थे। इस अवसर पर बच्चों ने कविताएं, डांस नाटक की प्रस्तुति दी। प्रथम स्थान पर चिराग, कशिश सोनिया, महक, अर्पित, अजय, चंद्रेश सोनम रहे। द्वितीय स्थान पर चिराग द्वितीय, लक्ष्मण, जानवी, अमन, तानिया, मुस्कान साक्षी रहे। कप्तान केएल सिरोही ने क्रिसमस डे पर प्रकाश डाला। मंजू, पारूल, विजयलक्ष्मी, राजरानी, कविता, अंजलि सिंह ने भी क्रिसमस डे पर विचार रखे। बच्चों को उपहार और मिठाई बांटी गई। संचालन स्वीटी जैन ने किया। जय कॉम्प्लेक्स स्थित जिग्सा अबेकस क्लासेज में क्रिसमस डे मनाया गया। इस अवसर पर डांस, म्यूजिकल चेयर फैंसी ड्रेस प्रतियोगिता हुई। सांता क्लाॅज ने बच्चों को उपहार बांटे। कार्यक्रम के अंत में संस्था प्रधान बच्चों को क्रिसमस और नववर्ष की बधाई दी।
mag_Deva hin_Deva hin_Deva awa_Deva hin_Deva hin_Deva awa_Deva bho_Deva mag_Deva hin_Deva